<classify> SERIKALI ya Mapinduzi ya Zanzibar imesema Bunge la Jamhuri ya Muungano halijaridhia uteuzi wa majimbo manne ya nyongeza ya uchaguzi Zanzibar uliofanywa na Tume ya Uchaguzi ya Zanzibar ZEC mwaka 2015.Waziri wa Nchi, Ofisi ya Makamu wa Pili wa Rais, Mohamed Aboud Mohamed aliwaambia Wajumbe wa Baraza la Wawakilishi akijibu swali la mwakilishi wa Fuoni, Yussuf Hassan Iddi.Idd alitaka kujua kwa nini maamuzi ya ZEC ya kuongeza majimbo manne hayakutambuliwa rasmi na Tume ya Uchaguzi ya Taifa NEC.Mohamed alisema ZEC ilitangaza nyongeza ya majimbo manne ya uchaguzi kwa Unguja kuelekea uchaguzi mkuu wa mwaka 2015.Hata hivyo, alisema uchaguzi kwa majimbo hayo haukufanyika kwa sababu ulikosa kuthibitishwa na Bunge la Jamhuri ya Muungano wa Tanzania ambalo kwa wakati huo lilikuwa limemaliza ratiba ya muda wa vikao.Alisema nyongeza za majimbo ya uchaguzi kwa ubunge, lazima uthibitishwe na Bunge hilo.Alisema suala hilo lipo katika mazungumzo ya taasisi mbili za Jamhuri ya Muungano wa Tanzania liweze kupata ufumbuzi wa kudumu.Alisema matarajio makubwa ya Serikali ya Mapinduzi ya Zanzibar ni kuona uchaguzi ujao mwaka 2000 majimbo hayo yanapata uwakilishi wa viongozi ikiwemo wawakilishi na wabunge.  <topic>: KITAIFA 